《除夕雨 其二》
明代·张穆

荦落江南老客星，那堪别怨倚空舲。春风吹鬓花如梦，江月陵空雨易成。

天上閧传司命醉，人间剩有屈原醒。年年好语浑难信，又听朝来贺岁声。

作者简介：（1607—1688以后）明末清初广东东莞人，字穆之，号铁桥。工诗，善画马，能击剑。壮年往来吴中，结交知名之士。后归隐罗浮山。所画山水有生气。年八十余，尚步履如飞。有《铁桥山人稿》。